CELEX: 32006D0527
Language: fi
Date: 2006-07-27 00:00:00
Title: 2006/527/EY: Komission päätös, tehty  27 päivänä heinäkuuta 2006 , elintarvikkeiden turvallisuutta, eläinten terveyttä ja hyvinvointia sekä kotieläinjalostusta koskevien tutkimusten, vaikutustenarviointien ja muiden arviointien rahoittamisesta

29.7.2006   
            
            
               FI
            
            
               Euroopan unionin virallinen lehti
            
            
               L 208/37
            
         KOMISSION PÄÄTÖS,
   tehty 27 päivänä heinäkuuta 2006,
   elintarvikkeiden turvallisuutta, eläinten terveyttä ja hyvinvointia sekä kotieläinjalostusta koskevien tutkimusten, vaikutustenarviointien ja muiden arviointien rahoittamisesta
   (2006/527/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 20 artiklan,
   sekä katsoo seuraavaa:
   
               (1)
            
            
               Päätöksen 90/424/ETY mukaisesti yhteisö toteuttaa tai auttaa jäsenvaltioita toteuttamaan yhteisön eläinlääkintälainsäädännön ja eläinlääkintäalan koulutuksen kehittämiseen tarvittavia teknisiä tai tieteellisiä toimia.
            
         
               (2)
            
            
               Euroopan komissio korostaa menoja aiheuttavia ohjelmiaan koskevien tutkimusten, vaikutustenarviointien sekä järjestelmällisten ja oikea-aikaisten arviointien merkitystä, sillä niiden avulla tarkistetaan osoitettujen varojen oikea hallinnointi ja edistetään kokemusten hyödyntämistä kaikkialla hallinnossa painottaen erityisesti tulosohjausta.
            
         
               (3)
            
            
               Kyseisten tehtävien suorittamiseksi käynnistettiin vuoden 2004 viimeisellä vuosineljänneksellä avoimen menettelyn mukainen tarjouskilpailu; sen aiheena oli arviointiin liittyvä puitesopimus, joka kattaa elintarvikkeiden turvallisuutta, eläinten terveyttä ja hyvinvointia sekä kotieläinjalostusta koskevat politiikanalat.
            
         
               (4)
            
            
               Tämä puitesopimus tehtiin 24 kuukaudeksi 18 päivänä kesäkuuta 2005. Puitesopimuksesta saadaan jo nyt olennaista tietoa yhteisön päätöksenteon pohjaksi.
            
         
               (5)
            
            
               Kaikista yksittäisistä tehtävistä tehdään erillissopimukset. Kyseiset sopimukset allekirjoittaa komissio ja valittu sopimuspuoli siten kuin puitesopimuksessa määritellään.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON PÄÄTTÄNYT SEURAAVAA:
   Ainoa artikla
   Hyväksytään tämän päätöksen liitteessä kuvattujen toimien rahoittaminen.
   
      Tehty Brysselissä 27 päivänä heinäkuuta 2006.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 224, 18.8.1990, s. 19. Päätös sellaisena kuin se on viimeksi muutettuna päätöksellä 2006/53/EY (EUVL L 29, 2.2.2006, s. 37).
   
      LIITE
      
         Aihealue: Elintarvikkeiden turvallisuus, eläinten terveys ja hyvinvointi sekä kotieläinjalostus
      
         Oikeusperusta: Tietyistä eläinlääkintäalan kustannuksista tehty päätös 90/424/ETY.
      
         Tehtävät: 
      
                  —
               
               
                  erilaiset tutkimukset ja muut palvelut komission ehdotusten laatimisen ja valmistelun tueksi
               
            
                  —
               
               
                  ennakkoarvioinnit/vaikutustenarvioinnit
               
            
                  —
               
               
                  väli- ja jälkiarvioinnit.
               
            Tutkimukset ja muut palvelut eläinten terveyttä koskevan tulevan EU:n politiikan (2007–2013) laatimisen ja valmistelun tueksi on asetettu painopistealoiksi komission vuosittaisessa suunnittelustrategiassa vuodeksi 2007. Tutkimusten suunnittelusta päätetään eläinten terveyttä koskevan yhteisön politiikan käynnissä olevan arvioinnin päätelmien ja suositusten mukaisesti.
      
         Määrärahat vuodeksi 2006: 17 04 02 – Muut eläinlääkintäalan toimet sekä eläinten hyvinvointiin ja kansanterveyteen liittyvät toimet: 900 000 euroa
      
         Talousarvio: 900 000 euroa puitesopimuksen toisen vuoden ajaksi
      
         Suunniteltujen yksittäisten toimien lukumäärä: noin 6.
      Kaikkia toimia hallinnoidaan julkisia hankintoja koskevien sääntöjen mukaisesti: tässä tapauksessa käytetään puitesopimusta.